康基田

康基田（），字茂園，山西省興縣人。清朝官員，善治水，曾任河東河道總督、江南河道總督等職。

生平
乾隆二十二年（1757年）進士，授江蘇新陽縣知縣，調昭文縣。乾隆三十一年（1766年），遷廣東潮州府通判。以抓獲盜賊之功，晉同知，累遷河南河北道，調江南淮徐道，以治河而有聲。乾隆五十二年（1787年），擢江蘇按察使，重點管理河務，次年，遷江寧布政使，仍兼河務。乾隆五十四年（1789年），署江南河道總督，不久回任。同年六月，在睢南防汛有功。次年護理安徽巡撫，因高郵糧胥偽造印串，巡撫閔鶚元被嚴厲斥責，基田則被褫頂戴，又因陳奏不實，革職逮問，遣戍伊犂。僅隔數月，朝廷即准許其贖罪，任南河同知。乾隆五十六年（1791年），仍授淮徐道。乾隆五十九年（1794年），因力守豐汛曲家莊堤防，得到高宗特詔褒獎。擢江蘇按察使，調山東，仍兼理黃河、運河事務。

嘉慶元年（1796年），南河豐汛河溢，康基田前往治理，遷布政使。次年春擢江蘇巡撫。秋季，黃和在碭山楊家壩決口，康基田奉命馳往巡視，山東曹縣黃和亦決口，又前往堵築。授河東河道總督，調南河總督。嘉慶三年（1797年），因曹縣河工不力被褫頂戴花翎。不久，命專任下游挑河事，輾轉奔忙。嘉慶五年（1799年）正月，因壩工失火被革職，留工效力。康基田對待下屬一向嚴厲，帶領將卒守堤，動輒以軍法從事，下屬多有怨言。但仁宗知其性剛守潔，又以知州用，補江蘇太倉州知州。累擢廣東布政使，調江西，又調江寧。嘉慶十一年（1806年），因貴州鉛船遲滯，又被降調，授戶部郎中。

嘉慶十三年（1808年），隨同協辦大學士長麟、戴衢亨巡查南河，加道銜，賜花翎，又加太僕寺少卿職銜，稽核南河重要工程錢糧。嘉慶十六年（1811年），康基田以年過八旬乞休，仁宗批准，命其來京養老。嘉慶十八年（1813年），重與鹿鳴宴。賜三品卿銜。同年病卒。《清史稿》有傳。《清史稿·列傳一百四十七》：康基田，字茂園，山西興縣人。乾隆二十二年進士，授江蘇新陽知縣，調昭文。為令幾十年，遷廣東潮州通判。以獲盜功，晉秩同知。累遷河南河北道，調江南淮徐道，治河有聲。五十二年，擢江蘇按察使。命每年大汛赴淮、徐襄河務。六月，河南睢州河溢，基田奉檄馳往堵築。次年，遷江寧布政使，兼河務如故。五十四年，署江南河道總督，尋回任。六月，基田防汛睢南，值周家樓河溢，上游魏家莊大埽翻陷，基田壓焉，援救得生。詔嘉其奮勉，特加恩賚。五十五年，護理安徽巡撫。以高郵糧胥偽造印串，巡撫閔鶚元被嚴譴，褫基田頂戴。復以陳奏不實，革職逮問，遣戍伊犂。尋許贖罪，以南河同知用。五十六年，仍授淮徐道。五十九年，力守豐汛曲家莊隄，特詔褒獎。擢江蘇按察使，調山東，仍兼黃、運兩河事。嘉慶元年，南河豐汛河溢，基田赴工襄治，遷布政使。命回山東，疏消漫水，撫卹災民，基田遂往來其間。次年春，豐工竣，賜花翎。擢江蘇巡撫。秋，河溢碭山楊家壩，命馳視。山東曹縣河亦溢，復命往襄同堵築。授河東河道總督，尋調南河。三年，曹工合而復蟄，部議革職，詔寬免。疏言：「口門深逾十丈，擬就二壩前河勢灣處開引河，別築一壩，即以舊西壩改作挑水壩，俟秋後興工。」詔責其延玩，褫翎頂。尋命專任下游挑河事。九月，河南睢州河復溢，水入渦、濉諸河，正河斷流。大工旋合。次年春，睢工亦竣，河歸故道，引河通暢，復翎頂。時有條奏治海口及復舊制混江龍者，基田疏言：「治河之法，首在束水攻沙。自曹工漫溢，溜或旁趨，遂致正河淤墊。因上決而下淤，非先淤而後決。今睢工、曹工既竣，連年黃水漫衍，所在停沙，比至清江會淮，已成清水。海口刷滌寬三百數十丈，毋庸疏濬。混江龍助水之力甚微，不若束水攻沙、以水治水之力大而功倍。」仁宗嘉納之。秋，河溢邵家壩。十二月，堵合未旬日，壩復蟄，滲水，責基田賠帑。五年正月，壩工失火，積料盡焚，革職，留工效力。基田馭下素嚴，督率將卒守隄，動以軍法從事，稽延者杖枷不貸，人多怨之。又官吏積弊懼揭，陰縱火以掩其跡。帝亦知基田性剛守潔，惟責其苛細，仍命隨辦要工，欲復用之。及邵家壩工竣，以知州用，補江蘇太倉直隸州。逾年，擢廣東布政使，調江西，又調江寧。十一年，因貴州鉛船遲滯，降調，授戶部郎中。十三年，從協辦大學士長麟、戴衢亨察視南河，基田請修復天然閘迤東十八里屯二石閘，靳輔所建也，足以減黃濟運，且山石夾峙，無奪溜沖決之患，據以入告。帝嘉其留心河務，加道銜，賜花翎。尋予太僕寺少卿職銜，稽核南河要工錢糧。十六年，以年逾八旬，乞休，允之，命來京就養，以示優卹。後議改建山盱五壩，特命與議。基田疏陳：「舊制盡善，不宜輕改。今仁、義、禮三壩石底損壞，跌成深塘，不得已為變通之計。請將仁、義二壩先改其一，俟大汛果見順利，再議添所建。擬禮壩先築草壩，非湖水大漲，不可輕放。」奏入，報聞。十八年，鄉舉重逢，賜三品卿銜，與鹿鳴宴。尋卒。

註釋

 延伸阅读 


參考文獻
《清史稿》，中華書局點校本

外部連結
康基田  中研院史語所

Category:清朝新陽縣知縣
Category:清朝昭文縣知縣
Category:清朝通判
Category:清朝雷州府同知
Category:清朝廉州府知府
Category:清朝惠潮嘉道
Category:清朝懷慶府知府
Category:清朝開封府知府
Category:清朝河北道
Category:清朝淮徐道
Category:清朝江蘇按察使
Category:清朝江寧布政使
Category:清朝南河總督
Category:清朝安徽巡撫
Category:清朝山東按察使
Category:清朝山東布政使
Category:清朝江蘇巡撫
Category:清朝東河總督
Category:清朝太倉州知州
Category:清朝廣東布政使
Category:清朝江西布政使
Category:清朝戶部郎中
Category:興縣人
Ji